‘મહિલા અને પુરુષો બન્ને તરફથી સાથે સૂવાના પ્રસ્તાવ મળ્યા’\n"જો કોઈ વારંવાર ઉત્પીડન કરે તો તેનો પર્દાફાશ થવો જરૂરી છે"

હૉલિવૂડ અને હિંદી ફિલ્મોમાં ખ્યાતિ મેળવનાર ઇરફાન ખાને ફિલ્મ ક્ષેત્ર સાથે જોડાયેલા લોકો અને જાતીય શોષણ પર પોતાના વિચારો વ્યક્ત કર્યા હતા. 

તેમણે સ્વીકાર્યું હતું કે તેમને કામના બદલામાં સમાધાન કરવાના પ્રસ્તાવ કેટલીય વખત આવ્યા હતા.

પોતાની આગામી ફિલ્મ 'કરીબ કરીબ સિંગલ'ના સંબંધે અનૌપચારિક વાતચીત દરમિયાન ઇરફાને કહ્યું, "મને એવા પ્રસ્તાવ આવ્યા જેનો સીધો મતલબ એવો હતો કે હું જો તેમની સાથે સૂઈ જાઉં તો મને કામ મળશે."

તમને આ વાંચવું પણ ગમશે :

ઇરફાને કહ્યું કે આવા પ્રસ્તાવ મને મહિલા અને પુરુષો બન્ને તરફથી મળ્યા હતા. જોકે પહેલાં આવું થતું હતું, હવે નહીં.

મહિલા કરતા પુરુષો તરફથી આવા પ્રસ્તાવ ઓછા પ્રમાણમાં મળ્યા હતા.  આ પ્રસ્તાવમાં 'ના' કહેવાનો અવકાશ હોય છે. પરંતુ જ્યાં બળજબરી થાય તેની નિંદા કરીએ એટલી ઓછી છે. 

ઇરફાને કહ્યું "કોઈ વ્યક્તિ આવું જો વારંવાર કરી રહ્યો હોય તો તેનો પર્દાફાશ કરવો જરૂરી છે. તેની ચર્ચા થવી પણ જરૂરી છે."

"હિંદી ફિલ્મ ઇન્ડસ્ટ્રી અત્યારે થોડી હતાશ છે"

ઇરફાનનું માનવું છે કે જાતીય શોષણ એ એક બીમારી છે. જે સમાજની વર્તમાન દશાને દર્શાવે છે. 

આ સમાજમાં જાતીયતા દબાયેલી છે. જે શક્તિશાળી લિંગ હશે તે બીજી લિંગનું શોષણ કરશે.

શોષણ નહીં દમન મહત્ત્વનો મુદ્દો છે. જ્યાં લોકોને એકબીજામાં ભળવાની છૂટ નથી. 

સરકાર કે અન્ય સંસ્થા કોણ છે જે પોતાના નિર્ણય સમાજ પર થોપી શકે. એ કોઈની અંગત પસંદગી હોવી જોઈએ.

આ વર્ષે જ્યાં ફિલ્મસ્ટાર્સની ફિલ્મો ફ્લૉપ થઈ ત્યાં ઇરફાનખાનની ફિલ્મ 'હિંદી મીડિયમ' સફળ રહી છે. 

તેમનો પ્રયાસ રહે છે કે તે દર્શકો સાથે જોડાઈ શકે એવાં પાત્રોની પસંદગી કરે. 

સાથે તે એમ પણ કહ્યું કે હિંદી ફિલ્મ ઇન્ડસ્ટ્રી હાલ થોડી હતાશ છે.

2016માં સિંગાપોરમાં ફિલ્મ 'ઇન્ફરનો'ની રેડ કાર્પેટ ઇવેન્ટ વખતે ઇરફાન ખાન, ટૉમ હૈંક્સ અને રોન હોવાર્ડ

ઇરફાને કહ્યું હતું કે અમારા કેટલાંક દર્શકો હૉલિવૂડ તરફ દોટ મૂકી રહ્યા છે તો કેટલાંક પ્રાદેશિક ફિલ્મો તરફ. 

તેમના મુજબ હિંદી ફિલ્મોના દર્શકો ઘટી રહ્યા છે કારણ કે તેમણે વિષય તો પસંદ કરી લીધો છે પણ તેને અસલી રૂપમાં સમજતા નથી. 

દર્શકો સાથે જોડાયેલી ફિલ્મ બની રહી છે એ જ કન્ટેમ્પરરી સિનેમા છે.

ઇરફાનખાન પોતાને નસીબદાર માને છે કે તેમને ટૉમ હૈંક્સ જેવા પશ્ચિમના મોટા સ્ટાર સાથે કામ કરવાનો મોકો મળ્યો.

ત્યાંના સ્ટારની ખાસિયત જણાવતા...\n\ntl;dr:
હૉલિવૂડના તાકતવર વ્યક્તિ મનાતા હાર્વી વાઇનસ્ટાઇનના જાતીય શોષણના ખુલાસા પછી આખી દુનિયામાં ચર્ચા શરૂ થઈ ગઈ છે.